**Ecou de An Nou**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ecou de An Nou

Zburând către neant, pe-a timpului grăbită-aripă

Ne îndreptăm, în spaţiu şi în timp cu precădere,

Spre marele necunoscut, cu visurile lui efemere,

Şi nu-i timp să medităm cum viaţa trece-n pripă!

Zburând spre culmile înalte, ce le vrem prospere

Trec anii-n sunetul de freamăt pe-a undelor risipă,

Şi-ntotdeauna spre sfârşit, gânduri noi se înfiripă,

Şi-n subconştient apar, motive noi de mângâiere.

Ne pregătim şi aşteptăm ca anul nou să îl primim,

Şi-n noţiunea timpului şi-a spaţiului ne încadrăm,

Şi-n viaţa noastră efemeră, destine noi ne făurim,

Uitând în verva bucuriei, la ce hotar ne mai aflăm...

De nu cumva, L-am scos din calcule fără să ştim

Pe Dumnezeu cel Creator, de care ne-ndepărtăm.

Flavius Laurian Duverna

31 decembrie 2015